Exqrch/javanese-Komodo-pixelgpt huggingface dataset:
Kejawi punika nalika mantènan ugi boten saged uwal saking dhaharan punika inggih punika minangka "hantaran"
Kuwé punika ugi saged dipunpanggihaken nalika dinten ageng kadosdéné Idul Adha lan Idul Fitri
Ancasipun punika boten sanès inggih punika kanggé paring sambutan dhateng kulawarga utawi sedhèrèk ingkang tembé silaturahmi
Anggènipun damel meuseukat punika sami kémawon kaliyan damel dodol
Nalika damel meuseukat punika mbetahaken wekdal ingkang dangu lan ugi kedah tlaten
Meuseukat ini boten tamtu saged dipanggihi wonten ing peken-peken tradhisional
Tiyang ingkang badhé mundhut kedah pesen kuwé punika rumiyin amargi kuwé punika namung wonten ing dinten tartamtu
Nanging samenika sampun kathah wewengkon ing sentra kuwé tradhisional Aceh ingkang nyadé dhaharan punika
Kadosdéné kawasan Lampisang, Kecamatan Lhoknga, Aceh Bear utawi ing sapérangan supermarket mliginipun ing toko pigegel Aceh.
Roti Canai Roti canai inggih punika salah satunggaling jinis roti gèpèng ("flatbread") ingkang kenging pangaribawa saking India
Roti punika taksih kathah kapanggihaken wonten ing Indonesia lan ugi wonten ing Malaysia
Roti punika saged kapanggihaken wonten ing gerai ing Malaysia utawi wonten ing griya dhahar Aceh wonten ing Indonesia
Wonten ing Singapura, roti kados punika dipunsebat kaliyan roti prata
Wujudipun lan ugi bahanipun ingkang mèmper kaliyan kerala porotta
Roti punika gèpèng sanget amargi dipundamel kanthi cara dipunubengaken ngantos adonanipun dados tipis sanget lajeng dipuntekuk lan pungkasan dipunpanggang kanthi ngginakaken lisah
Kejawi punika saged ugi kanthi damel adonan ingkang saèstu tipis sanget wonten ing saknginggilipun papan panggangan
Wonten ing Indonesia, roti canai punika dipuncawisaken kaliyan kari menda utawi domba
Roti inggih punika tembung wonten ing Basa Urdu, Melayu, lan Indonesia kanggé tembung "bread" wonten ing Basa Inggris
Wondéné canai punika nedahaken nama kutha Chennai wonten ing India, masakan Channa wonten ing India, utawi tembung canai ingkang ateges adonan ingkang dipun-gulung wonten ing Basa Melayu.
Roti Jala Roti jala inggih punika salah satunggaling dhaharan ingkang asalipun saking Melayu Sumatera Kidul
Limrahipun dhaharan punika dipuncawisaken sareng kaliyan duduh kari Melayu
Wonten ing Deli dhaharan punika kondhang dipuncawisaken kaliyan kari wedhus lan ugi acar nanas
Miturut budayawan M Muhar Omtatok, roti jala punika kalebet dhaharan Melayu ingkang saged kémawon kenging adaptasi saking unsur India
Roti jala punika ugi kapanggihaken wonten ing Kepuloan Riau kanthi sebatan sanès inggih punika "roti kirai".
Sambai Asam Udeung Sambai Asam Udeung inggih punika salah satunggaling dhaharan ingkang khas saking wewengkon Aceh ingkang kadamel saking urang ingkang dipun-godhog lajeng dipunrajang alit
Lajeng dipuntambah kaliyan bumbu-bumbu ingkang gadhah cita rasa asem lan ugi pedhes
Wonten ing salah satunggaling griya dhahar Aceh wonten ing Jakarta, asem udeung punika kondhang kanthi sebatan "sambal ganja"
Pérangan punika sanès amargi dhaharan punika gadhah kandhutan ganja, nanging amargi sambel punika damel tiyang punika gadhah raos kepèngin dhahar malih
Asam udeung punika, kejawi minangka lauk/lawuh ingkang dipundhahar kaliyan sekul ingkang anget, dhaharan punika ugi cocog dipun-ginakaken kanggé lauk sareng kaliyan Sie Reuboh (daging godhog) olahan khas saking wewengkon Acèh sanèsipun
Pilihan dagingipun ing antawisipun inggih punika daging ménda utawi sapi ingkang dipun-godhog kanthi ngginakaken cuka, saklajengipun dipun-garingaken lan dipun-gorèng dumugi garing
Masakan punika saged dipunmèmperaken kadosdéné dendeng, nanging ingkang bagiyan njero daging punika tasih lembab.
Kanji Rumbi Kanji Rumbi inggih punika salah satunggaling jinis bubur ingkang gadhah cita rasa ingkang unis wonten ing provinsi Acèh
Dhaharan punika mèmper kaliyan bubur ayam ingkang dipunsadé wonten ing wewengkon sanès ing Indonesia
Kanji rumbi punika dipunmasak kaliyan bahan ingkang utama beras lan ugi bumbon crakèn minangka bahan kanggé njangkepi raosipun
Limrahipun kanji rumbi ugi dipuncampur kaliyan urang lan ugi tugelan daging
Kanggé tambahan sanèsipun ingkang ugi wigati tumrap dhaharan punika inggih sayuran ingkang wujud wortel lan kenthang ingkang dipuntugel kados dadu lajeng dipunmasak sareng kaliyan godhogan beras nalika masak
Kanji rumbi punika kalebet gampil sanget dipunpanggihaken wonten ing padésan wonten ing Aceh nalika wulan Ramelan
Mliginipun wonten ing wewengkon Kabupaten Pidie, kanji rumbi punika dipuncawisaken kanthi gratis wonten ing masjid lan meunasah minangka dhaharan nalika buka pasa sareng-sareng
Wonten ing sapérangan kutha kabupatèn Acèh, anggènipun mbagi kanji rumbi punika dipunfasilitasi déning pamarentah ing mriku lajeng anggènipun mbagi dipunlampahi wonten ing masjid agung
Padatanipun tumrap tiyang ingkang tembé siyam/ pasa, dhahar kanji rumbi punika dipunpitadosi saged njagi pencernaan saksampunipun siam setunggal dinten.
Asam Keueung Asam Keueung inggih punika salah satunggal masakan olahan khas Aceh
Olah-olahan punika gadhah raos ingkang kecut/asem lan ugi pedhes
Wonten ing Basa Indonesia tembung Asam Keueung punika ateges sayur asem pedhes
Masakan punika namung wonten ing Acèh lan anggènipun nyawisaken ugi bènten
Wonten ing Acèh Besar, kalebet wewengkon ingkang sapérangan ageng padunungipun gadhah dhaharan ingkang asalipun saking ulam sagara
Ulam-ulam ingkang pikantuk saking sagara kasebat nalika dipunpilah saged dados Asam Keueung lan raosipun punika bènten sanget kaliyan sapérangan wewengkon sanèsipun
Saged dipunaturaken bilih wonten ing saben wewengkon Acèh punika gadhah bumbu Asam Keueung khas piyambak.
Keukarah Keukarah utawi "karah" inggih punika satunggaling dhaharan ingkang dipundamel saking campuran glepung lan santen ingkang dipundamel wujudipun kadosdéné lembing kanthi ukuran kirang langkung setunggal tlapak astanipun priyantun diwasa
Dhaharan punika salah satunggaling jajanan khas Acèh ingkang mèmper kaliyan serabut utawi susuh (sarang) manuk
Raosipun dhaharan punika gurih, legi lan garing
Amargi wujudipun ingkang unik, kuwé punika asring dipundadosaken angsal-andsal ingkang saged dipunbeta dhateng pundi kemawon
Kuwé punika asring kapanggihaken wonten ing pésta mantenan minangka hantaran saking pihak ingkang kakung dhateng pihak ingkang putri
Kejawi punika, nyeraki dinten riyaya utawi adicara adat lan kenduri/genduren Acèh, kuwé punika boten naté uwal saking sajian dhaharan
Anggènipun nyajèkaken dhaharan punika saged kapanggihaken wonten ing adicara nalika paring sambutan dhateng dhayoh utawi minangka réncang nalika ngunjuk teh
Cara damelipun punika dipunlampahi kanthi kalih tahap: Sadèrèngipun beras dipunkum sedangunipun 1 dalu lajeng dipunkumbah dumugi resik ingkang katingal saking toyanipun sampun bening, lajeng dipunkèndelaken
Sebelunya beras direndam 1 malam lalu dicuci bersih higga airnya jernih,lalu ditiriskan
Bibar mneika dipuntutu kanthi ngginakaken lesung dumugi alus lajeng glepung dipunayak lan dipunpepe dumugi garing
saksampunipun glepung garing lajeng dipunayak kaping pisan malih lan sampun siap dipunolah dados adonan
Glepung lan gula dipunudhak rata lajeng dipuntambah kaliyan toya sekedhik sekedhik dumugi adonan rata lan dados kenthel
Ancasipun punika supados adonan kasebat saged mandhap saking cithakan nalika badhé dipun-gorèng
Saksampunipun dipunlebetaken wonten ing cithakan, adonan kasebat saged langsung dipun-gorèng sinambi ngubengaken keukarah ngubengi wajan ingkang kandelipun ½ cm
Menawi sampun mateng lajeng dipunangkat
Pungkasan saged dipundamel wujudipun miturut menapa ingkang dipunkajengaken piyambak-piyambak
Reginipun cacah setunggal bungkus keukarah punika Rp 5.000,00 lan menawi dipunsadé kanthi cara grosir kanthi bobotipun 1,5 kg pramila reginipun punika dados Rp 120.000,00
Keumamah Keumamah inggih punika salah satunggaling dhaharan khas saking wewengkon Acèh
Dhaharan punika dipundamel saking bahan baku ulam/ iwak
Ulam ingkang dipun-ginakaken limrahipun inggih punika ulam tongkol
Ulam tongkol ingkang sampun dipundamel garing kanthi cara dipunpépé lajeng dipun-godhog
Ulam tongkol ingkang sampun garing punika dipuniris tipis-tipis lan dipunmasak kaliyan kenthang wonten ing salebeting duduh kari ingkang kenthel
Bumbu-bumbu sanèsipun ingkang dipun-ginakaken ing antawisipun asem sunti, salam koja, lombok rawit lan lombok ijo.
Suimono Suimono ((吸い物, Suimono) punika satunggaling sop duduh bening wonten ing masakan Jepang
Sup punika ngginakaken bahan-bahan ingkang nembé musiman
Rasa suimono ingkang boten patos katingal punika asring dipun-ginakaken wonten ing jamuan dhaharan resmi wonten ing Jepang
Suimono limrahipun dipuncawisaken wonten mangkok
Kaldu kanggé sup punika limrahipun dipunpendhet saking konbu utawi dashi katsuobushi ingkang dipunparingi tambahan uyah/sarem lan ugi kécap ingkang asin
Isinipun punika wujud ron/ godhong aromatik
Kadosta godhong " mitsuba", "sansho", utawi irisan kulit yuzu ingkang ngambang wonten ing sanginggilipun sop
Isi saking sop punika dipunsebat "wandane"
Menawi suimono dipundamel saking kaldu ulam utawi kerang lan namung dipuntambah sekedhik uyah, sup punika dipunsebut ushiojiru (潮汁, ushiojiru) menawi sup punika dipundamel kanthi bening ngginakaken kaldu ulam utawi kerang ingkang dipuntambah kécap asin, dhaharan punika lajeng sinebat sumashijiru (すまし汁, sumashijiru) utawi "otsuyu" (おつゆ, "otsuyu")
Salah satunggaling saking bahan-bahan wonten ngandhap punika ingkang asring dipundadosaken isi kanggé suimono.
Tengsoe Tjahjono Tengsoe Tjahjono ya iku panganggit sastra Jawa lan uga sastra Indonésia
Panjenegané lair ing Jember, 3 Oktober 1958, lan naté manggon suwé ana ing Banyuwangi
Dhosèn Jurusan Basa lan Sastra Indonésia FBS Universitas Negeri Surabaya iki naté dadi warganing téater Mlarat, lan mimpin téater Temperamen
Karya-karyané sumebar ing manéka warna médhia lan antologi
Geguritan "Gogrog" dimot sajroning antologi Drona Gugat (Bukan Panitia Parade Seni, 1995), "Gogrog", "Tuk", lan "Ilang" dimot ana sajroné Kabar Saka Bendulmrisi: Kumpulan Guritan (PPSJS, 2001).
Kevin Dwyer Kevin Dwyer ya iku ahli antropologi saka New York City, Amérikah Sarékat, kalairan 16 Juli 1941
Pandhidhikané Kevin olèh ana ing BS MIT taun 1963, MA ing Universiyu of Chicago taun 1966, lan Ph.D
Panlitian lapangan kang naté dilakoni déning dhèwèké ya iku ana ing Maroko (1969), Mesir, Tunisia, lan Algeria
Ing akéh kajian ilmiah, Kevin luwih karenan ing bidang dasar budhaya ana ing pola perilaku ékonomi ing Maroko kidul
Pisumbangané ya iku nambah data-data étnografi ing wewengkon Afrika lor lan Wètan tengah
Pakaryan dhèwèké kawentar inovatif.
Noel Dyck Noel Dyck ya iku ahli antropologi saka Saskatoon, Kanada, kalairan taun 10 Juni 1947
Noel olèh pandhidhikan saka ing University of Saskatchewan (BA) taun 1968 lan olèh gelar BA honoris klausa (1969), MA (1970) ing pawiyatan luhur kang padha
Sabanjuré Noel olèh gelar Ph.D
Noel naté nglakoni panlitian antropologis ana in Saskatchewan awit taun 1971, 1980, lan 1992
Uga ana ing BC lan Quebec Kanada taun 1990an
Karya-karya akademis kang tinulis déning dhèwèké ya iku antarané "What is the Indian ‘Problem’? Tutelage and Resistance in Canadian Indian Administration" (1991) lan "Games, Sports and Cultures" minangka èditor (2000)
Awité Noel iki digladhen minangka sejarawan kang fokus ing bab hubungan antara wong aborigin lan wong Kanada imigran
Sabanjuré, Noel owah marang antropologi lan ètnografi amarga kuwi cara kanggo gawé kawruh lan mangerténi hubungan antara wong aborigin/asli lan pamréntah nalika iku
Noel uga karenan ing bab olahraga, khususé ing hubungan wong tuwa lan anak.
Syamsir Alam Syamsir Alam (lair ing Balingka, IV Koto, Agam, Sumatra Kulon, Indonésia, 1992; umur taun) ya iku sawijining juru main bal-balan Indonésia sing main kanggo Pelita Bandung Buku
Syamsir iku lulusan saka SSB Depok (SAIKI SSB kalawarti tempo lakon carangan), nalika iku pamilik SSB Asiop ya iku swargi Ronny Pattinasaranny teka menyang SSB kang disponsori panjenegané iku (SSB kalawarti tempo), panjenegané nggumun klawan "skill" Syamsir Alam pungkasanipun mutusaké kanggo njupuk Syamsir Alam kanggo SSB Asiop, SSB kang didegaké déning pungkasan Ronny Pattinasarani
Syamsir naté mèlu Tropi Donya U-11 Danone klawan Makassar FC makili Indonésia
Dhèwèké uga naté mèlu tès bebarengan tim junior saka Walanda, Vitesse Arnhem lan Heerenveen nanging émané gagal
Syamsir klebu minangka "striker pekerja"
Ing kompetisi Liga U-17 Quinta Divisi 2008 dhèwèké dadi top skor tim SAD Indonesia klawan nyithak 15 gol saka 29 tetandhingan kang dilakoni
Syamsir misuwur cedhak banget karo pelatihé, ya iku Cesar Payovich
Syamsir Alam: Gol Internasional U-23
Robert Edgerton Robert Edgerton ya iku ahli antropologi lan (uga sosiologi) saka Maywood, Illinois, Amérikah Sarékatt, kalairan 28 November 1931
Dhèwèké uga lan olèh gelar Ph.D
saka ing pawiyatan kang padha taun 1960
Robert duwé pangalaman panlitian antropologis ana ing Wisconsin Amérikah Sarékat (1956), Afrika wétan (Uganda, Kenya, Tanzania taun 1961), Hawaii (1970), Kenya (1987), lan California (1960)
Pisumbangan utama saka Robert ya iku bab kajian analisis mèntal lan antropologi psikologi ana ing bebrayan Afrika wétan
Robert uga kawentar minangka sarjana kang inovatif ing bab kuwi.
Frederick Russell Eggan Frederick Russell Eggan ya iku ahli antropologi saka Seattle, Washington, Amérikah Sarékat, kalairan 12 Septèmber 1906
Saka pawiyatan iku, dhèwèké olèh gelar BA taun 1928, MA taun 1929, lan Ph.D
Frederick uga naté nglakoni panlitian lapangan antarané ana ing Hopi, Pueblos kulon (1932), Choctaw Arapaho (1933), lan Filipina (1934)
Dhéwéké duwé uga dhasar ngèlmu arkéologi ing bebrayan Indian
Frederick ana kapinteran ya iku bisa nganggo metodé perspéktif antropologi Britania lan tradisi Amérika ing pakaryané.
Agatha Christie's Poirot Agatha Christie's Poirot iku siji sérial acara télévisi Britania kang ditayangaké ing ITV saka tanggal 9 Januari 1989 nganti 13 Novèmber 2013
David Suchet maragakaké Hercule Poirot, siji détèktif fiktif karangané Agatha Christie
Acara tivi iki lawasé 13 mangsa lan 70 épisode gunggungé; saben épisode iku digubah saka siji roman utawa crita cekak anggitané Agatha Christie kang nyritakaké Herculie Poirot, lan mula iku ing saben épisode Hercule Poirot iku dadi détèktif utama kang nglakoni invèstigasi kadurjanan, kerepé rajapati lan uga dadi paraga utama
Mawa épisode pungkasan "Curtain: Poirot's Last Case", kang dhedhasar roman Hercule Poirot pungkasan, kabèh karya sastra pokok anggitané Agatha Christie kang nyritakaké paraga iki, wis digubah ing télévisi
Nalika wadya bala Jerman ing taun 1914 mbedhah Bèlgia, para padunung nagara iki dadi kasangsaran
Akèh warga Bèlgia banjur ngungsi menyang Walanda kang nétral utawa Inggris
Hercule Poirot iku salah sawijiné wong kang ngungsi, dhèwèké iku manten pulisi
Mary, Inggris lan dadi tresna marang nagarané kang anyar
Sawisé Perang Donya I, awaké manggon ing London lan nyambut gawé minangka détèktif swasta, ing apartemèn Whitehaven Mansions
Dhèwèké diréwangi Kaptèn Arthur Hastings, manten prawira Britania lan sékretarisé Miss Lemon
Dhèwèké uga kekancan apik karo Inspèktur James Japp
Nalika Hastings rabi lan ngalih menyang Argèntina, Poirot banjur ngalih ing tlatah padésan lan karepé péngin pènsiyun, nanging awaké isih kerep ngréwangi wong mecahaké mistèri kadurjanan
Sawisé sawatara kala, Poirot bosen urip ing désa lan bali menyang London, saiki dhèwèké dirkancani George, réwangé
"Artikel utama: Hercule Poirot" Hercule Poirot
Hercule Poirot iku protagonis acara télévisi iki lan dhedhasar paraga fiktif karangané Agatha Christie
Poirot iku wong mirunggan kang mesthi bisa golèk solusi kréatif mistèri kadurjanan mawa apa kang diarani awaké dhéwé 'sèl-sèl utak abu-abu'
Dhèwèké iku métodis lan karepé ngrungokaké kabèh fakta dhisik sadurungé nyatakaké soulusiné
Poirot iku wongé nèces lan gething karo barang kang ora tumata apik utawa ora simètris, kaya ta endhog kang ora padha gedhéné
Klangenané iku sarapan endhog godhog loro, nanging gedhéné kudu padha
Mèbel ing ngomahé iku modèren lan nganggo gagrag Art Deco
Senadyan Poirot iku baud abasa Inggris, dhèwèké guneman mawa logat Bèlgi lan kerep nganggo tetembungan Prancis
Dhèwèké asalé saka Walonia
Wong-wong Britania kang nasionalis kerep ngarani awaké wong ngamanca
Menawa wong kang diajak ngomong ngarani awaké wong Prancis, dhèwèké mesthi mbenakaké lan ngomong yèn dhèwèké iku wong Bèlgi
Tèmperamèné Poirot iku nuduhaké menawa awaké iku dudu wong Inggris
Senadyan awaké iku grapyak lan nyenengaké, dhèwèké bisa nesu muring-muringan.
Eickelman ya iku ahli antropologi saka Illinois, Amérikah Sarékat, kalairan 1942
Dale naté olèh gelar AB cum laude saka ing Dartmouth College taun 1964
Minangka sarjana antropologi, Dale naté nglakoni panlitian antropologis ing Boujad Maroko (1968), Hamra Oman (1978, 1979, 1981), Muscat Oman (1982), Kuwait (1987), lan Suriah (1996, 2000)
Pakaryané Dale iki akéh pisumbangané ing bab bebrayan Muslim
Liyané ing Maroko lan Oman, Dale uga karenan ing bebrayan Muslim ana ing Asia Tengah.
Harald Eidheim Harald Eidheim ya iku ahli antropologi saka Nurwègen, kalairan taun 1925
Harald iki naté olèh pandhidhikan seni saka ing University of Oslo taun 1958
Panlitian lapangan kang dilakoni Harald iku ing Sapmi ing Norweia lor (1955), Dominika (1968), lan Kadjiado, Kenya (1985)
Temaer i jus, historie og sosialantropologi" (ing basa Jawa: Wong Sami lan Nurwègen: Tema kang Hukum, Sujarah, lan Antropologi Sosial) taun 1999
Harald iki luwih sering nulis artikel-artikel seminar tinimbang buku-buku
Pakaryan lan pamikirané iku fokus ing bab bebrayan Sami
Harald iki duwé hubungan rélasi kari Frederick Barth.
Adolphus Peter Elkin Adolphus Peter Elkin ya iku ahli antropologi saka New South Wales, Australia, kalairan taun 1891
Adolphus naté olèh pandhidhikan saka Sydney University, BA taun 1915 lan MA taun 1922
Sabanjuré, dhèwèké iki olèh gelar Ph.D
Adolphus naté nglakoni panlitian lapangan ana ing Kimberley, Austarlia kulon (1927), Austalia kidul (1930), lan Papua Nugini (1946, 1949, lan 1956)
Ing bab bebrayan aborigin Australia, Adolphus duwé pisumbangan ing kajian kompléksitas agama, ritual, totemisme, mitologi, lan organisasi sosial.
Verrier Elwin Verrier Elwin ya iku ahli antropologi kalairan ana ing Dover, Kent, Karajan Manunggal 29 Agustus 1902
Verrier naté ana panlitian lapangan ana ing dèsa Karanija,Sarwaschappar, lan Patangarh ing distrik Mandla, Indhi (taun 1932-1937), Madhya Pradesh (taun 1937, 1942, lan 1949), lan Orissa (1942)
Sanajan Verrier iki ora ana gegladhèn formal ing bab antrolopogi, nanging dhèwèké iki dadi salah siji antropolog kang kawentar ing Indhi
Amarga dhèwèké akéh pakaryané kang nuduhaké bab deskripsi kauripan, sastra, lan budhaya suku-suku ing bagéyan tengah, wétan, lan lor Indhi.
Epstein ya iku ahli antropologi saka ing Liverpool, Karajan Manunggal, kalairan 1924
Ing riwayat pandhidhikané, Arnold iki naté kuliah ing Queen’s University of Belfast, Irlandia Lor taun 1944
Dhéwéké naté nglakoni panlitian lapangan ing Zambia (1950) lan New Guinea, semenanjung Gazelle (taun 1959, 1968, 1986, lan 1994)
Arnold fokus ing mangerténi prosès sosial lan konflik
Dhèwèké ana psiumbangan ing bab metodologi substansial.
Philip Jackson (aktor) Philip Jackson (lair ing Retford, 18 Juni 1948) iku sawijining aktor Inggris
Dhèwèké misuwur déné awaké maragakaké Inspèktur Pulisi James Japp ing acara sérial télévisi Britania Agung "Agatha Christie's Poirot" in taun 1989-2002 lan 2013
Ing taun 2012, dhèwèké mèlu main ing filem "My Week with Marilyn" minangka satpamé Marilyn Monroe
Filem iki dinominasèkaké ping loro kanggo pangaji Oscar
Awaké rabi karo aktris Sally Baxter, lan pinaringan anak loro, Amy lan George.
Jürgen Klopp Jürgen Norbert Klopp ([ˈjʏɐ̯ɡn̩ ˈklɔp]; miyos tanggal 16 Juni 1967) inggih punika satunggaling manajer bal-balan saking negri Jerman lan tilas juru main bal-balan profésional ingkang samenika dados manajer utawi pelatih tim Liverpool F.C
ing Liga Primer Inggris
Klopp nelasaken sapérangan ageng kariripun ing klub bal-balan Mainz 05 dangunipun ngantos 15 taun
Klopp ugi dados manajer ing tim Mainz 05 saking taun 2001 ngantos dumugi 2008, wekdal punika klub Mainz 05 kasil nggayuh promosi ing Bundesliga
Wekdal taun 2008, Klopp ndherek gabung klub Borussia Dortmund, lan kasil nggayuh kamenangan Bundesliga taun 2011 lan 2012, sarta DFB-Pokal ing taun 2012, DFL-Supercup ing taun 2013 lan 2014, lan mlebet final wonten UEFA Champions Final Liga pada 2013
Klopp ugi menang dados manajer bal-balan ingkang saé piyambak Jerman ing taun 2011 lan 2012, saderengipun nilaraken Dortmund ing taun 2015
Klopp sampun mandhegani 309 pertandhingan Dortmund kanthi prosentase kamenangan ngantos 56,63 persen
Klopp dados manajer Liverpool ing wulan Oktober 2015, lan kasil mbekta Liverpool dumugi final Piala Liga lan UEFA Europa League ing mangsa wiwitan nglatih
Klopp miyos ing Stuttgart, ibukutha negara bagéan Baden-Württemberg, lan ageng ing désa Black Forest Glatten sacaketipun Freudenstadt
Klopp gadhah kalih sadhèrèk èstri
Klopp miwiti kariripun kanthi ndhèrèk klub TuS Ergenzingen minangka juru main junior, kanthi tugas ing FC Pforzheim lan salajengipun ing tigang klub Frankfurt, Eintracht Frankfurt II, Viktoria Sindlingen lan Rot-Weiss Frankfurt, ing mangsa enèmipun
Wekdal taun 1990, ing pertandhingan "play-off" mengsah Rot-Weiss Frankfurt mengsah Mainz 05 kanggé promosi dhateng Bundesliga, Klopp pikantuk gati manajer Mainz lan dipuntapakasmani déning pihak Mainz 05
Klopp ngemban sapérangan ageng karir profesionalipun ing Mainz 05, saking taun 1990 ngantos taun 2001
Wiwitanipun dados "striker" lan nglebetaken 52 gol kanggé klub Mainz 05
Kala taun 1988, panjenenganipun wonten ing universitas lan ngemban main kanggé Eintracht Frankfurt non-profésional, panjenenganipun nglatih Frankfurt D-Juniors U-10
Sasampunipun pensiun ing klub Mainz 05, Klopp dipundhawuhi dados manajer klub wekdal tanggal 27 Februari 2001 sasampunipun dipunpecat déning Eckhard Krautzun
Pertandhingan kapisan Mainz saged menang 1-0 mengsah MSV Duisburg
Panjenenganipun dados manajer sadangunipun pitung taun, ing wekdal punika Klopp saged kasil mromosikaken Mainz 05 dhateng Bundesliga, lan lolos dhateng Piala UEFA 2005-2006
Ing pungkasaning mangsa 2006-2007, Mainz 05 dipundhégradhasi, nanging Klopp tetep ing klub wau
Nanging, amargi mboten saged kasil nggayuh promosi, Klopp lajeng medal saking klub Mainz 05 ing pungkasaning mangsa 2007-2008
Kanthi cathetan 109 kamenangan, 78 asil imbang, lan 83 kawon
Wekdal wulan Mèi 2008, Klopp dipuncaketi kanggé dados manajer enggal Borussia Dortmund, lajeng napakasmani kontrak kalih taun ing klub wau
Wekdal punika Dortmund ing posisi ingkang nguciwani wekdal dipunmanajeri Thomas Doll.
Ing mangsa kawitan tugas, Klopp mandhegani Borussia Dortmund kanggé menangaken DFB-Supercup, ngawonaken juwara Jèrman Bayern Munich
Klopp kasil mbekta klub kasebat ing posisi kaping enem ing mangsa kawitan nglatih, lan "finish" ing posisi ka-5 ing mangsa salajengipun
Klopp kasil mimpin klub kasebat nggayuh juwara Bundesliga taun 2010-11, lan mangsa 2011-12
Wekdal musim Bundesliga 2011-12, Borussia Dortmund saged ngempalaken 81 poin kalebet poin paling ageng ing sejarah Bundesliga lan 47 poin ingkang dipunkempalaken ing paruh kaping kalih ing musim ugi nyithak rekor enggal
Kamenangan 25 liga Borussia Dortmund saged sami kaliyan Bayern Munich ing taun 1972-73, sawetawis ing urutan kaping 28 pertandhingan liga mboten saged dipunkalahaken menika kalebet ingkang saé piyambak ingkang sampun kav=cathet wonten ing setunggal musim pertandhingan ing Jerman
Cacahipun poin kanggé sedaya musim lan paruh kaping kalih musim menika, lan cacahipun rekor kemenangan ingkang dipuntetepaken utawi sami kaliyan Borussia Dortmund ing musim 2011-12 dipunpecahaken dening Bayern Munich ing musim 2012-13
Dortmun kecalan Piala Super Jerman ing taun 2011
Wekdal tanggal 12 Mei 2012, Klopp damel sejarah Borussia Dortmund kanthi kamenangan dobel ing liga domestic, kanthi ngalahaken Bayern Munich 5-2 ing final DFB-Pokal 2012
Klopp nggambaraken kamenangan kasebat minangka “langkung saé saking ingkang dipunbayangaken”
Tanggal 8 Oktober 2015, Klopp nyarujuki prajanjen tigang kanggé dados manajer Liverpool, nggantosi Brendan Rodgers
Wekdal konferènsi kawitan, Klopp njuluki piyambakipun 'The Normal One' minangka parodi kanggé julukan 'The Special One' Jose Mourinho ingkang misuwur wekdal kawitan dados manajer Chelsea ing taun 2004